করিশ্মা কপূর কি কলকাতার প্রেমে পড়েছেন?

কলকাতা: শহর কলকাতা তাঁকে ডাকলে সেই ডাকে সাড়া দেন করিশ্মা কাপুর (Karisma Kapoor)। তাই তো শহরের উষ্ণতায় নিজেকে সেঁকতে বারেবারে ছুটে আসেন। এবার অভিনেত্রীকে দেখা গেল কলকাতার আইকন হলুদ ট্যাক্সির সঙ্গে পোজ দিতে। একদিকে নায়িকার সাজ তো অন্যদিকে তার মন খোলা হাসি দেখে কুপকাত অনুরাগীরা।

মুম্বইবাসী হয়েও শহর কলকাতার একটা নিজস্ব কৃষ্টি ও সংস্কৃতি রয়েছে যা তাঁকে বরাবর টানে। জানিয়েছেন কারিশ্মা। এই শহরে আসার অনুভূতি একেবারে আলাদা। তার টানে বারে বারে শহরে আসেন নায়িকা। কয়েকদিন আগেই শহরে এক অনুষ্ঠানে যোগ দিয়েছিলেন কারিশ্মা কাপুর। কলকাতা এলে ছবিতে হলুদ ট্যাক্সি থাকবেনা তা আবার হয় নাকি? এবার অভিনেত্রীকে দেখা গেল হলুদ ট্যাক্সির সঙ্গে ফোটোশ্যুটে। তাঁর দুধসাদা গায়ের রং ঠিকরে পড়েছে পান্না-সবুজ লঙ জ্যাকেটে। সঙ্গে একই রঙের ডিজাইনার ট্রাউজার, প্রিন্টেড শার্ট। পনিটেলে লম্বা চুল। হালকা রূপটানে এখনও তিনি অনন্যা। এখানে অনুরাগীদের মুগ্ধ করেছেন নায়িকা।

View this post on Instagram

A post shared by Karisma Kapoor (@therealkarismakapoor)